Aljehinov top
Aljehin - Nimzowitsch Turnir u San Remu 1930. Aljehinov top je kombinacija šahovske baterije, nazvana po ruskom velemajstoru Aljehinu nakon partije protiv Nimzowitscha na turniru u San Remu 1930. Partija je završena Aljehinovom pobjedom. Koncept Aljehinovog topa je udvajanje topova uz podršku dame na istoj liniji, čime se vrši napad na protivničke figure. Zbog jačine figura, ova se kombinacija smatra jednom od najjačih u šahu i, u slučaju da protivnik nema mogućnost odbrane istim figurama, neizbježno vodi dobijanju kvaliteta ili partije. U zavisnosti od otvaranja, najčešće u gambitu, žrtvom ili razmjenom pješaka, dobija se slobodna linija, na kojoj se udvajaju topovi te se time dobija značajna prednost u partiji.